section_heading: Veliki bosanski ustanak
paragraph_text: Gradaščević je zatražio da se u Bosni ne mijenja poredak, da se Srbima ne ustupaju nahije preko rijeke Drine, da se zaštite Bošnjaci u Srbiji, da se zaštiti sirotinja i kmetovi u Bosni, te da se namjesnik u Bosanskom pašaluku bira iz redova domaćih ljudi. Kada je vidio da Porta ne vodi iskrenu politiku, zatražio je da Bosna postane nasljedna kneževina kao što je Srbija postala pod Milošem Obrenovićem. Sultan Mahmud II. ovaj zahtjev nije prihvatio.